



Līgums par jauna elektroauto piegādi, nododot ieskaitā pasūtītāja lietoto automašīnu 
Nr. ORS, 2026/21/93

Sabiedrība ar ierobežotu atbildību “OGRES RAJONA SLIMNĪCA”, reģistrācijas Nr. 40003222317, juridiskā adrese: Slimnīcas iela 2, Ogre, LV-5001, turpmāk – Pasūtītājs, kuru saskaņā ar statūtiem un 2023.gada 16.maija pilnvaru Nr. 10 pārstāv tās …………………., no vienas puses, un 
Sabiedrība ar ierobežotu atbildību “Andre Motors”, reģistrācijas Nr. 40103997615, juridiskā adrese: Kārļa Ulmaņa gatve 90, Rīga, LV-1029, turpmāk – Piegādātājs, kuru saskaņā ar statūtiem pārstāv tās …………………..s, no otras puses, 
abi kopā turpmāk Puses, pastāvot pilnīgai vienprātībai, bez viltus, maldiem un spaidiem, saskaņā ar iepirkuma procedūru “Jauna elektroauto piegāde, nododot ieskaitā pasūtītāja lietoto automašīnu” , Nr. ORS, 202/621, noslēdza Līgumu:
1. Līguma priekšmets
1.1.Piegādātājs pārdod, bet Pasūtītājs pērk jaunu elektroauto, turpmāk – Transportlīdzeklis, saskaņā ar Līguma nosacījumiem, Līguma 1.pielikumā pievienoto Tehnisko specifikāciju un Pretendenta tehnisko piedāvājumu, Līguma 2.pielikumā pievienoto Finanšu piedāvājumu.
1.2. Iepirkuma līguma izpildē nedrīkst tikt ietvertas Krievijas Federācijas un Baltkrievijas Republikas izcelsmes preces un pakalpojumi.

2.Līguma kopējā summa un norēķinu kārtība 
2.1. Līguma summa bez PVN: EUR 28935.00 (Divdesmit astoņi tūkstoši deviņi simti trīsdesmit pieci euro un 00 centi), PVN: 6076.35 EUR (Seši tūkstoši septiņdesmit seši euro un 35 centi), Līguma summa ar PVN ir EUR 35011.35 (Trīsdesmit pieci tūkstoši vienpadsmit euro un 35 centi).
2.2.Pasūtītājs veic samaksu sekojošā kārtībā:
2.2.1.Kā ieskaitu nodod lietoto vieglo automašīnu Peugeot Partner pēc sertificēta vērtētāja noteiktās cenas, kas sastāda EUR 4876.03 (Četri tūkstoši astoņi simti septiņdesmit seši euro un 03 centi) bez PVN, PVN-21 % EUR 1023.97 (Viens tūkstotis divdesmit trīs euro un 97 centi) , kopā ar PVN: EUR 5900.00 (Pieci tūkstoši deviņi simti euro un 00 centi) pēc jaunās automašīnas piegādes.
2.2.2.Starpību starp jaunās automašīnas cenu un lietotās automašīnas cenu, kas sastāda EUR 24058.97 (Divdesmit četri tūkstoši piecdesmit astoņi euro un 97 centi) bez PVN, PVN-21% EUR 5052.38 (Pieci tūkstoši piecdesmit divi euro un 38 centi), kopā ar PVN: EUR 29111.35 (Divdesmit deviņi tūkstoši viens simts vienpadsmit euro un 35 centi)  Pasūtītājs iemaksā Piegādātāja kontā 30 (trīsdesmit) kalendāro dienu laikā pēc jaunās automašīnas nodošanas-pieņemšanas akta abpusējas parakstīšanas, kas ietver automašīnas reģistrēšanu Ceļu satiksmes drošības direkcijā uz Pasūtītāja vārda, un abpusēji parakstītas pavadzīmes saņemšanas dienas. 
2.3. Par apmaksas dienu tiek uzskatīta tā diena, kad Piegādātāja bankas kontā ienāk līguma 2.2.2. punktā noteiktā summa.
3. Transportlīdzekļa piegādes kārtība
3.1. Piegādātājs piegādā Transportlīdzekli Ogrē, Slimnīcas ielā 1, 4 (četru) mēnešu laikā no Līguma parakstīšanas dienas, ievērojot Līguma pielikumu noteikumus un iepriekš saskaņojot piegādes laiku ar Pasūtītāju. Transportlīdzeklis ir uzskatāms par piegādātu dienā, kad Pušu pilnvarotās personas ir parakstījušas Transportlīdzekļa piegādes pavadzīmi.
3.2. Piegādātājs piegādā Transportlīdzekli tādā tehniskā stāvoklī, lai Pasūtītājs to varētu lietot nekavējoties bez jebkādiem ierobežojumiem. Transportlīdzeklim jāatbilst šī Līguma 4.apakšpunktā un Līguma pielikumos noteiktajām prasībām, kvalitātes standartiem, tehniski normatīvai dokumentācijai,  Transportlīdzeklim ir jābūt lietošanai drošam.
3.3. Nododot Transportlīdzekli Pasūtītājam, Piegādātājs iesniedz Piegādātāja pilnvarotās personas parakstītu Transportlīdzekļa piegādes pavadzīmi, kā arī nodod Pasūtītājam visus dokumentus, kas attiecas uz Transportlīdzekli, tai skaitā Transportlīdzekļa tehniskās apskates protokolus par pēdējo veikto tehnisko apskati, garantijas dokumentus, servisa grāmatiņu, Transportlīdzekļa izgatavotājrūpnīcas sertifikātus par atbilstību tehniskajām prasībām, Transportlīdzekļa lietošanas, ekspluatēšanas un apkopes noteikumus (lietotāja rokasgrāmatu) latviešu valodā.
3.4. Pieņemot Transportlīdzekli, Pasūtītājs pēc saviem ieskatiem ir tiesīgs veikt Transportlīdzekļa iepriekšēju pārbaudi – izmēģinājumu braucienus, lai pārliecinātos par Transportlīdzekļa atbilstību Līguma un tā pielikumu prasībām. Pasūtītājs pēc saviem ieskatiem pie Transportlīdzekļa pieņemšanas ir tiesīgs pieaicināt ekspertus.
3.5. Pasūtītāja pilnvarotās personas paraksts uz Transportlīdzekļa piegādes pavadzīmes apliecina, ka Pasūtītājs ir pieņēmis Transportlīdzekli, Piegādātājs ir iesniedzis Pasūtītājam Līguma 3.3.apakšpunktā noteiktos dokumentus, Transportlīdzeklis ir nodots Pasūtītājam īpašumā. Piegādātājs uzņemas Transportlīdzekļa bojājumu vai zuduma risku līdz Transportlīdzekļa īpašumtiesību pārejas brīdim.
3.6. Gadījumā, ja Pasūtītājs konstatē, ka Transportlīdzeklis neatbilst Līguma noteikumiem un/vai Līguma pielikumiem, vai tam ir pamanāmi defekti, Pasūtītājs pilnvarotā persona neparaksta Transportlīdzekļa piegādes pavadzīmi un 1 (vienas) darba dienas laikā no Transportlīdzekļa nogādāšanas Līguma 3.1.apakšpunktā noteiktajā vietā iesniedz  Piegādātājam rakstveida pretenziju.
3.7. Piegādātājs novērš Pasūtītāja konstatētos un Līguma 3.6.apakšpunktā minētajā pretenzijā uzskaitītos trūkumus vai piegādā citu Līguma un tā pielikumiem atbilstošu Transportlīdzekli. Piegādes kavējumā tiek ieskaitīts viss laiks, kas pārsniedz Līguma 3.1.apakšpunktā minēto termiņu.
3.8. Piegādātājs veic Transportlīdzekļa reģistrāciju CSDD uz Pasūtītāja vārda ne vēlāk kā nākamajā darba dienā pēc tam, kad Pušu pilnvarotās personas ir parakstījuši Transportlīdzekļa pavadzīmi.
3.9.Piegādātājam ir pienākumus Līguma darbības laikā nekavējoties rakstiski brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt kavēta Līguma izpilde.
 4. Transportlīdzekļa kvalitāte un garantija 
4.1. Transportlīdzekļa kvalitātei un komplektācijai jāatbilst izgatavotājrūpnīcas tehniskajiem standartiem un Līguma pielikumā norādītajai Transportlīdzekļa specifikācijai. 
4.2. Transportlīdzeklim jābūt aprīkotam ar vasaras un ziemas apstākļiem paredzētām riepām. 
4.3. Transportlīdzekļa virsbūvei ir jābūt bez skrāpējumiem, buktēm un cita veida bojājumiem. Transportlīdzekļa salonam, sēdekļiem jābūt bez plēsumiem, traipiem un specifiskiem aromātiem. 
4.4. Transportlīdzekļa salonam un virsbūvei ir jābūt tīrai. 
4.5. Transportlīdzeklī jāatrodas pirmās palīdzības aptieciņai kas atbilst Ministru kabineta noteikumiem, 
4.6. Transportlīdzeklī jāatrodas ugunsdzēsības aparātam, kas atbilst Ministru kabineta noteikumiem, ar derīgu lietošanas termiņu vismaz 6 (seši) mēneši no Transportlīdzekļa pavadzīmes abpusējas parakstīšanas dienas. 
4.7. Transportlīdzeklī jāatrodas avārijas apstāšanās zīmei, kas atbilst Ministru kabineta noteikumiem. 
4.8. Transportlīdzeklī jāatrodas vestei ar atstarojošiem elementiem. 
4.9. Transportlīdzeklī jāatrodas instrumentu komplektam, pacēlājam (rūpnīcas paredzētajam). 
4.10. Piegādātājs nodrošina Transportlīdzekļa ražotāja noteikto garantiju. 
5.Apakšuzņēmēju piesaistīšana
5.1. Piegādātājs apņemas nekavējoties Pasūtītājam paziņot un iesniegt informāciju par Apakšuzņēmējiem (t.sk. Apakšuzņēmēju apakšuzņēmējiem), kas tiek iesaistīti Līguma izpildē pēc Līguma spēkā stāšanās dienas. Šajā gadījumā Līgumam kā pielikums tiek pievienots Apakšuzņēmēju saraksts.
5.2. Piegādātājs nav tiesīgs bez saskaņošanas ar Pasūtītāju veikt Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pēc Pasūtītāja ieskatiem Pasūtītājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju nomaiņu prasīt nomaināmo Apakšuzņēmēja viedokli par nomaiņas iemesliem.
5.3. Piegādātājam ir pienākums saskaņot ar Pasūtītāju papildu Apakšuzņēmēju piesaisti Līguma izpildē.
5.4. Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:
5.4.1. piedāvātais Apakšuzņēmējs neatbilst iepirkuma procedūras dokumentos Apakšuzņēmējiem izvirzītajām prasībām;
5.4.2. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 % procenti no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
5.4.3. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.6. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta trešajā daļā noteiktos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
5.7. Pasūtītājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam.
6. Piegādātāja apliecinājumi un garantijas noteikumi
6.1. Piegādātājs apliecina, ka tam ir visas nepieciešamās atļaujas (t.sk. Transportlīdzekļa ražotāja) automašīnu pārdošanai un, ka tam ir tiesības uzņemties garantijas saistības, kā arī nodrošināt tehniskās apkopes un remontu garantijas laikā tā autorizētajos servisa centros Latvijas un Eiropas Savienības teritorijā.
6.2. Piegādātājs Transportlīdzeklim (izņemot bremžu klučiem, logu tīrītāja slotiņām, apgaismojuma lampiņām, dažādiem filtriem) nodrošina vismnaz 3 gadu garantiju, sākot ar dienu, kad Pušu pilnvarotās personas parakstījušas Līguma 3.5.apakšpunktā minēto pavadzīmi. 
6.3. Piegādātājam ir pienākums nodrošināt, ka Transportlīdzekļa garantijas laikā tiks saglabātas attiecīgās Transportlīdzekļa izgatavotājrūpnīcas noteiktās lietošanas īpašības, drošums, izpildījums un ekspluatācijai atbilstošs tehniskais stāvoklis. Piegādātāja garantijas saistības apliecina Piegādātāja izsniegtie dokumenti, kas tiek nodoti Pasūtītājam kopā ar Transportlīdzekli saskaņā ar Līguma noteikumiem.
6.4. Garantija ir spēkā, ja Pasūtītājs ievēro Transportlīdzekļa ražotāja noteiktos ekspluatācijas noteikumus un tā neattiecas uz Transportlīdzekļa bojājumiem, kas radušies nepareizas Transportlīdzekļa lietošanas rezultātā vai, lietojot Transportlīdzekli neatbilstoši lietošanas noteikumiem.
6.5. Ja Pasūtītājs Līguma 6.2.apakšpunktā noteiktajā garantijas laikā Transportlīdzeklim konstatē defektus un/vai bojājumus, tas nosūta Piegādātājs pilnvarotajai personai pretenziju.
6.6. Piegādātājs izskata Pasūtītāja, saskaņā ar Līguma 6.5. apakšpunkta noteikumiem, iesniegto pretenziju ne vēlāk kā 5 (piecu) darba dienu laikā pēc pretenzijas saņemšanas un veic Transportlīdzekļa diagnostiku un sagatavo un paraksta Defektu aktu, kurā vienojas ar Pasūtītāju par defekta un/vai neatbilstības novēršanas kārtību un termiņiem.
6.7. Līguma 6.2.apakšpunktā norādītajā Transportlīdzekļa garantijas laikā Piegādātājs bez maksas novērš piegādātā Transportlīdzekļa bojājumus un trūkumus, nodrošinot remontu atbilstoši ražotāja noteiktajam vai nepieciešamības gadījumā apmainot to pret jaunu, Līguma noteikumiem atbilstošu Transportlīdzekli, 5 (piecu) darba dienu laikā no Defektu akta parakstīšanas dienas. Ja Transportlīdzekļa bojājumu vai trūkumu var novērst, veicot remontu, bet remonta ilgums pārsniedz šajā apakšpunktā noteikto termiņu, Piegādātājs uz remonta laiku nodrošina Transportlīdzekļa aizstāšanu ar līdzvērtīgu Transportlīdzekli.
7. Pušu atbildība 
7.1.Pusēm saskaņā ar Latvijas Republikas Civillikumu ir pienākums atlīdzināt otrai Pusei šā Līguma izpildes laikā un garantijas laikā nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība,  un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
7.2. Ja Piegādātājs pārkāpj Līguma 3.1.apakšpunktā noteikto Transportlīdzekļa piegādes termiņu, Pasūtītājam ir tiesības prasīt Piegādātājam līgumsodu 0,1% (nulle komats viens procents) apmērā no līgumcenas par katru nokavējuma dienu, bet ne vairāk kā 10% (desmit procenti) no līgumcenas.
7.3. Ja Pasūtītāja vainas dēļ tiek kavēts Līguma 2.2.2.apakšpunktā noteiktais samaksas termiņš, Piegādātājam ir tiesības prasīt līgumsodu 0,1% (nulle komats viens procents) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētās maksājuma summas.
7.4. Līgumsoda samaksa neatbrīvo Puses no Līguma saistību izpildes.
8. Pretenzijas un strīdu izskatīšanas kārtība 
8.1. Visas pretenzijas, iebildumi vai ieteikumi attiecībā uz Līguma izpildi iesniedzamas otrai Pusei rakstiskā veidā. 
8.2. Visas pretenzijas, iebildumi vai ieteikumi jāizskata un jāsniedz atbilde 14 (četrpadsmit) darba dienu laikā no to saņemšanas dienas rakstiskā veidā.  
8.3. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos paredzētajā kārtībā. 
9. Līguma darbības termiņš, atkāpšanās no līguma, līguma grozījumi. 
9.1.Līgums stājas spēkā ar tā abpusējas parakstīšanas dienu un ir spēkā līdz visu šajā Līgumā minēto saistību pilnīgai izpildei. 
9.2. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
9.2.1. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus; 
9.2.2. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
9.2.3. notikusi Piegādātāja likvidācija; 
9.2.4. apturēta Piegādātāja saimnieciskā darbība vai pret Piegādātāju  uzsākts maksātnespējas process;
9.2.5. ja Transportlīdzekļa kvalitāte neatbilst Pasūtītāja noteiktajām prasībām, vai arī netiek pildītas citas Iepirkuma dokumentos paredzētās prasības.
9.2.6. ja Piegādātājs, ar kuru noslēgts Līgums, atsakās piegādāt Transportlīdzekli vai kavē Transportlīdzekļa piegādes un uzstādīšanas termiņu vairāk par 30 (trīsdesmit) darba dienām, vai atsakās piegādāt Transportlīdzekli par Līgumā apstiprināto cenu, Pasūtītājs ir tiesīgs pārtraukt Līgumu ar Piegādātāju. 
9.3. Par vienpusēju atkāpšanos no līguma Pasūtītājs Līguma 9.2.punktā noteiktajā termiņā nosūta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
9.4. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītājs juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
9.4.1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
9.4.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
9.5. Par vienpusēju atkāpšanos no līguma Piegādātājs Līguma 9.4.punktā noteiktajā termiņā nosūta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Piegādātāja rakstiska paziņojuma nosūtīšanas.
9.6. Pusēm ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, saskaņā ar Starptautisko un Latvijas Republikas nacionālo sankciju likumā paredzēto vai uz kādu no Pusēm ir attiecināmas 2022.gada 8.aprīļa Regulas 5.k panta 1.punktā noteiktās sankcijas; kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pusēm tie nebija zināmi. 
9.7. Grozījumi Līgumā var tikt veikti Publisko iepirkumu likuma 61.pantā un Līgumā paredzētos gadījumos. 
9.8. Jebkuras Līguma izmaiņas tiek noformētas rakstiskā veidā un pēc to parakstīšanas kļūst par Līguma neatņemamu sastāvdaļu. 
10. Nepārvaramā vara 
10.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu.
10.2. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, karš un kara darbība.
10.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
10.4. Puses tiek atbrīvotas no atbildības saskaņā ar Līguma 10.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 1 (vienu mēnesi, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.
10.5. Par nepārvaramu varu netiek uzskatīti Piegādātāja piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.
 11. Citi noteikumi 
11.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem. 
11.2. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētie Pušu kontaktpersonas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7.(septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.
11.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. 
11.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas. 
11.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā Latvijas Republikas normatīvajos aktos noteiktajā kārtībā.
11.6. Puses nosaka šādas kontaktpersonas Līguma izpildes jautājumu risināšanai:
11.6.1. no Pasūtītāja puses: ………………………. Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu/ pieņemšanu, nodrošināt Transportlīdzekļa pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Transportlīdzekļa piegādes termiņus;
11.6.2. no Piegādātāja puses – …………….. Piegādātāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, nodrošināt Transportlīdzekļa nodošanu, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Transportlīdzekļa piegādes termiņus.
11.6.3. Atbildīgā persona par līguma izpildi no Pasūtītāja puses ……………….
11.7. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
[bookmark: _Hlk175051780]11.8.Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks.

11.9.Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
1.pielikums – Tehniskā specifikācija un Pretendenta tehniskais piedāvājums;
           2.pielikums – Finanšu piedāvājums.

PASŪTĪTĀJS                                                                      PIEGĀDĀTĀJS


	SIA „OGRES RAJONA SLIMNĪCA”                                                              
Reģ.Nr.:40003222317
Slimnīcas iela 2, Ogre, LV-5001
Bankas rekvizīti:
AS “SEB banka”, UNLALV2X
LV52 UNLA 0033 3006 0960 4;
“Swedbank” AS, HABALV22
LV12 HABA 0001 4020 5120 0
………………

	SIA “Andre Motors”
Reģ.Nr.:40103997615
Kārļa Ulmaņa gatve 90, Rīga, LV-1029
Bankas rekvizīti:
Luminor Bank AS, RIKOLV2X
LV48 RIKO 0002 9302 6147 4

